OpenLLM-France/wikimedia huggingface dataset:
# Ogallala

Ogallala és una població dels Estats Units a l'estat de Nebraska. Segons el cens del 2000 tenia 4.930 habitants.

## Demografia

Segons el cens del 2000, Ogallala tenia 4.930 habitants, 2.052 habitatges, i 1.339 famílies. La densitat de població era de 568,2 habitants per km².
Dels 2.052 habitatges en un 31,5% hi vivien nens de menys de 18 anys, en un 53% hi vivien parelles casades, en un 9,5% dones solteres, i en un 34,7% no eren unitats familiars. En el 30,7% dels habitatges hi vivien persones soles el 14,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,94.
Per edats la població es repartia de la següent manera: un 26,5% tenia menys de 18 anys, un 6,7% entre 18 i 24, un 26,5% entre 25 i 44, un 21,9% de 45 a 60 i un 18,4% 65 anys o més.
L'edat mediana era de 39 anys. Per cada 100 dones de 18 o més anys hi havia 85 homes.
La renda mediana per habitatge era de 32.141 $ i la renda mediana per família de 39.688 $. Els homes tenien una renda mediana de 27.436 $ mentre que les dones 18.292 $. La renda per capita de la població era de 17.674 $. Aproximadament el 5% de les famílies i el 7,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ogallala». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Ogallala». American Fact Finder. Oficina del Cens dels Estats Units, 12-01-2010.
# Tiergarten Schönbrunn

El Zoològic de Viena (Tiergarten Schönbrunn en alemany) és un zoo situat als jardins del famós Palau de Schönbrunn a Viena, Àustria. Va ser fundat l'any 1752 a partir d'una col·lecció privada i és el zoològic més antic de tot el món.
Juntament amb el Zoològic de Berlín i properament amb el Zoològic de Madrid, el Zoo de Viena és un dels pocs zoològics europeus on es poden veure pandes gegants. Els dos pandes que té actualment el zoo s'anomenen Yang Yang i Long Hui. També podrem trobar altres atractius dins del zoològic, com ara una espècie d'hivernacle amb tota una jungla dins on el visitant podrà endinsar-s'hi i contemplar la fauna que hi habita, un aquari amb peixos típics del riu Amazones o el polarium, una zona dedicada als animals de l'àrtic i on podreu veure als majestuosos pingüins rei.

## Vegeu també

* Haus des Meeres

## Enllaços externs

* Web oficial (alemany)(anglès)
# Riu Santa Lucía (Uruguai)

El riu Santa Lucía (en castellà, Río Santa Lucía) és el principal curs d'aigua al sud de la República Oriental de l'Uruguai. La seva longitud és de 248 km i la seva conca inclou 14.200 km².

## Informació general

Neix en un vessant occidental de les serres del departament de Lavalleja, prop de Minas. Durant gran part del seu curs serveix de límit entre els departaments de Florida i San José en un marge i Canelones i Montevideo en l'altra. Desemboca al Riu de la Plata, formant un petit delta, on es troba l'Illa del Tigre. Els seus principals afluents són els rius Santa Lucía Chico i San José, però aflueixen a més 200 rierols i més de 1000 canals. En arribar a la seva desembocadura el riu té un cabal de 28,000 litres/segon.
A la localitat d'Aguas Corrientes es troba la central d'aigua potable O.S.E. que, aprofitant el curs del riu, proveeix d'aigua potable a la ciutat de Montevideo i a gran part del sud del país (un 60% de la població de l'Uruguai).

## Referències

* ↑ Informació sobre Canelones a l'Enciclopedia Geográfica del Uruguay (castellà)

## Enllaços externs

* Riu Santa Lucía a l'Enciclopedia Geográfica del Uruguay (castellà)
# SEMI

SEMI és una associació industrial que inclou empreses implicades en la cadena de subministrament de disseny i fabricació d'electrònica. Proporcionen equips, materials i serveis per a la fabricació de semiconductors, panells fotovoltaics, pantalles LED i de pantalla plana, sistemes microelectromecànics (MEMS), electrònica impresa i flexible, i micro i nanotecnologies relacionades.
SEMI té la seu a Milpitas, Califòrnia, i té oficines a Bangalore ; Berlín ; Grenoble, França; Hsinchu, Taiwan; Seül ; Xangai ; Singapur ; Tòquio ; i Washington, DC. Les seves activitats principals inclouen conferències i fires comercials, desenvolupament d'estàndards de la indústria, informes d'investigació de mercat i defensa de la indústria. El president i conseller delegat de l'organització és Ajit Manocha.
SEMI Global Advocacy representa els interessos de les empreses de disseny, fabricació i cadena de subministrament de la indústria dels semiconductors a tot el món. SEMI promou les seves posicions sobre temes públics mitjançant notes de premsa, documents de posició, presentacions, xarxes socials, contingut web i entrevistes als mitjans.
SEMI Global Advocacy se centra en cinc prioritats: impostos, comerç, tecnologia, talent i medi ambient, salut i seguretat (EHS).

## Referències

* ↑ «About SEMI». SEMI. [Consulta: 15 octubre 2014].
* ↑ «Offices» (en anglès). SEMI. [Consulta: 2 juny 2017].
* ↑ «SEMI - Regions». SEMI. [Consulta: 15 octubre 2014].
* ↑ «The Week In Review: Manufacturing -Semiconductor Engineering», 09-06-2017.
* ↑ «Advocacy | SEMI». www.semi.org. Arxivat de l'original el 2020-04-18. [Consulta: 18 abril 2020].
* ↑ «SEMI Enhances Global Advocacy Focus with Addition of Public Policy Veteran Mike Russo | SEMI.ORG». www1.semi.org. [Consulta: 16 desembre 2019].
# Ar-Ramadí

Abu-Úmar Yussuf ibn Harun al-Kindí al-Qurtubí ar-Ramadí (àrab: أبو عمر يوسف بن هارون الكندي القرطبي الرمادي, Abū ʿUmar Yūsuf b. Hārūn al-Kindī al-Qurṭubī ar-Ramādī), més conegut senzillament com a ar-Ramadí, fou un poeta andalusí del segle x, mort el 1013. Va viure generalment a Còrdova (excepte els tres anys que va passar a l'exili, a Saragossa) i segurament n'era originari; la suposició que era originari del poble d'Al-Rammada, entre la ciutat de Barca i Alexandria, s'ha de descartar i és més probable que el seu malnom ètnic derivi de ramad (‘cendre’) perquè es devia dedicar de jove a comerciar amb cendra. Fou el poeta oficial del califa al-Hàkam II i després del seu fill Hixam II. Va dedicar obres d'amor a una misteriosa dona de nom Khalwa (que només va veure una vegada), però després també a un noi mossàrab al que anomena Yahya (també l'esmenta com a Nussayr).

## Bibliografia

* Encyclopaedia of Islam, Brill Publishers, Leiden, s.v. "(al-)Ramādī".
# Stanislav Kozlovski

Stanislav Kozlovski (rus: Станислав Александрович Козловский) (Moscou, 8 de desembre de 1976) és un psicòleg rus, especialista en el camp de la neurociència cognitiva de la memòria i la percepció.
A més de les activitats docents i científiques, participa activament en la promoció del Runet i és un conegut viquipedista.

## Biografia

El 1995 Stanislav Kozlovski va començar a estudiar a la Universitat Estatal de Moscou, de la qual es va graduar l'any 2000. Al mateix temps va començar a dedicar-se a activitats docents i científiques, i des del 2014 treballa com a professor associat del Departament de Psicofisiologia.
El 2004 va defensar la seva tesi sobre el tema «Mecanismes psicofisiològics que emmagatzemen imatges visuals a la memòria de treball». De 2005 a 2008 va ser investigador al Laboratori de Psicofisiologia de la Creativitat de l'Institut de Psicologia de l'Acadèmia de Ciències Russa. De 2009 a 2013, va ser cap del Departament de Mètodes d'Investigació Neurocognitiva de l'Institut Kurtxàtov.
El 2023, es va veure obligat a dimitir «per voluntat pròpia» de la Facultat de Psicologia de la Universitat Estatal de Moscou a causa de l'amenaça de reconeixement com a «agent estranger», després de la qual cosa la reunió general de la Viquipèdia en rus, que aleshores comptava amb gairebé 2 milions d'articles i era la setena amb més presència a la plataforma, va decidir posar fi al projecte per a la seguretat de tots els seus participants.

## Referències

* 1 2 3 4 Козловский Станислав Александрович Arxivat 9 December 2017 a Wayback Machine. // Официальный сайт Факультета психологии МГУ имени М. В. Ломоносова
* ↑ Козловский С. А., Психофизиологические механизмы сохранения зрительных образов в рабочей памяти: автореф. дис. на соиск. учен. степ. канд. психол. наук : спец. 19.00.02 / Козловский Станислав Александрович; [МГУ им. М. В. Ломоносова]. — М., 2004. — 24 с.
* ↑ «Закрывается "Викимедиа РУ" — проект, который занимается поддержкой русскоязычной "Википедии". Его директора собираются объявить "иноагентом"». Meduza, 19-12-2023. Arxivat de l'original el 4 January 2024. [Consulta: 19 desembre 2023].
* ↑ «Проект поддержки русскоязычной "Википедии" объявил о закрытии». RTVI, 19-12-2023. Arxivat de l'original el 27 December 2023. [Consulta: 19 desembre 2023].
* ↑ «О реестре иностранных агентов». Минюст РФ, 02-02-2024.
* ↑ Валерия Доброва, Дмитрий Новиков. «Директор "Викимедии" намерен оспорить статус иноагента». News.ru, 02-02-2024. Arxivat de l'original el 3 February 2024. [Consulta: 2 febrer 2024].
# Negrón

Negrón és un llogaret de Vallanca, municipi del País Valencià que es troba a la comarca del Racó d'Ademús. En 1792, el botànic Antoni Josep Cavanilles i Palop en mencionava 30 veïns, però la gran majoria de la seva població va emigrar a Barcelona o València durant el segle xx, quedant actualment menys d'una desena d'habitants.

## Llocs d'interès

* Església de Sant Antoni de Pàdua. Situada al llogaret de Negrón, és una petita i senzilla construcció de nau única amb arcs diafragmàtics de pedra incomplets, del 1700. El seu exterior és també d'una simplicitat franciscana: portalada de llinda i petit campanar construït el 1952, substituint l'antic. Des del 1868 l'ermita de Negrón va esdevenir església parroquial, amb un rector depenent de l'església mare de Vallanca. Fou espoliada durant la Guerra Civil espanyola.
* Cementiri municipal, amb la inscripció més antiga datada en 1922.
* Font de Negron, amb un ampli frontis triangular i un abeurador.
* Font del Canalón, o Font del Chopo, font que es troba als peus del Pinar, enfront del llogaret.
* Chopo de Negrón, àlber de 250 anys, es troba a la Font del Canalón, un dels quatre supervivents del reportatge de 1914 de Rafael Janini i Janini Algunos árboles y arbustos viejos de la provincia de Valencia.
* Carrasca de Negrón, alzina morta de 400 anys, es troba a la Hoya Tomás, partida de Somonegrón, arbre catalogat com a monumental de la Comunitat Valenciana amb referència 1631.40° 2′ 4.6″ N, 1° 21′ 40.18″ E﻿ / ﻿40.034611°N,1.3611611°E﻿ / 40.034611; 1.3611611.

## Referències

* ↑ Cavanilles i Palop, Antoni Josep. Observaciones sobre la Historia Natural, Geografía, Agricultura, población y frutos del reyno de Valencia (en castellà). vol.2. Imprenta Real, 1797, p. 74.
* ↑ Institut nacional de estadística
* ↑ Font: Raúl Eslava Blasco: Vallanca y su patrimonio histórico-artístico religioso. Vallanca, 2006. ISBN 84-611-0024-7. Pp. 89-96.
* ↑ Alfredo Sánchez Garzón, Del Paisaje, Alma del Rincón de Ademuz (II parte), 2008, p. 377.
* ↑ «Cuatro árboles centenarios fotografiados en 1914» (en castellà). ABC, 21-12-2013. [Consulta: 18 agost 2015].
* ↑ ORDE 22/2012, de 13 de novembre, de la Conselleria d'Infraestructures, Territori i Medi Ambient, per la qual es publica el Catàleg d'arbres monumentals i singulars de la Comunitat Valenciana amb ref 1413.40° 2′ 4.6″ N, 1° 21′ 40.18″ E﻿ / ﻿40.034611°N,1.3611611°E﻿ / 40.034611; 1.3611611 [2012/10729]. Conselleria d'Infraestructures, Territori i Medi Ambient.

## Bibliografia

* (castellà) Eslava Blasco, Raúl: Vallanca y su patrimonio histórico-artístico religioso. Vallanca, 2006. ISBN 84-611-0024-7
# The Aryan

The Aryan és una pel·lícula muda protagonitzada per William S. Hart i dirigida per ell mateix amb la col·laboració de Reginald Barker. La pel·lícula, que tenia un missatge clarament racista, costà 13.531,67 dòlars i no tingué massa èxit. es va estrenar el 9 d’abril de 1916.

## Argument

Després d'anys de treballar a la mina, Steve Denton agafa els seus estalvis i marxa a visitar la seva mare malalta. S’atura a la ciutat de Yellow Ridge on una noia la sala de ball anomenada Trixie li pren l’or i li amaga un missatge de la seva mare moribunda. L'endemà, en assabentar-se que la seva mare ha mort, Steve mata a l'amant de Trixie i després s’endú Trixie al desert. A partir d’aquell moment odia els blancs i esdevé el líder d'una banda de bandits indis i mexicans. Dos anys més tard, un vagó de tren descarrila i queda perdut en el desert. Els viatgers, demanen aigua i ajuda a Steve però ell els la refusa. Aquella nit, una dels colons, la petita Mary Jane, el visita secretament per defensar la seva causa i expressar la seva creença que cap home blanc es negaria a protegir una dona en dificultats. Profundament commogut, Steve evita que els seus homes molestin els colons i guia la caravana fora del desert. Després torna a errar solitari pel desert.

## Repartiment

* William S. Hart (Steve Denton)
* Gertrude Claire (Mrs. Denton)
* Charles K. French ("Ivory" Wells)
* Bessie Love (Mary Jane Garth)
* Louise Glaum (Trixie)
* Herschel Mayall (Chip Emmett)
* Ernest Swallow (Mexican Pete)
* Enid Bennett
* Jean Hersholt
* John Gilbert (extra, no surt als crèdits)
* J. Barney Sherry

## Referències

* ↑ Davis, Ronald L. William S. Hart: Projecting the American West (en anglès). University of Oklahoma Press, 2003, p. 235. ISBN 978-0-8061-3558-8.
* ↑ Lombardi, Frederic. Allan Dwan and the Rise and Decline of the Hollywood Studios (en anglès). McFarland, 2013-03-15, p. 64. ISBN 978-0-7864-3485-5.
* 1 2 Herzberg, Bob. Savages and Saints: The Changing Image of American Indians in Westerns (en anglès). McFarland, 2014-01-10, p. 26. ISBN 978-0-7864-5182-1.

## Enllaços externs

* The Aryan al catàleg de l'American Film Institute
# Resolució 1971 del Consell de Seguretat de les Nacions Unides

La Resolució 1971 del Consell de Seguretat de les Nacions Unides fou adoptada per unanimitat el 3 de març de 2011. Després de recordar les resolucions anteriors sobre la situació a Libèria i Sierra Leone, inclosa la Resolució 1626 (2005), el Consell va demanar a la Missió de les Nacions Unides a Libèria (UNMIL) que retirés el seu personal militar que proporcionava seguretat al Tribunal Especial per Sierra Leone, i va assumir la responsabilitat de la seguretat amb la Policia de Sierra Leone.

## Resolució
### Observacions

La resolució 1626 havia autoritzat un contingent de la UNMIL per protegir el Tribunal Especial. El Consell de Seguretat va elogiar el paper de la UNMIL, en particular el contingent de Mongòlia de la missió. Va assenyalar que el secretari del Tribunal Especial havia afirmat que no hi hauria necessitat d'un guàrdia militar després de febrer de 2011, mentre que el govern de Sierra Leone havia demanat que es retardés la retirada fins al 28 de febrer o últimament principi de març de 2011.

### Actes

Actuant sota el Capítol VII de la Carta de les Nacions Unides, el Consell va acabar amb l'autorització concedida a 150 persones de la UNMIL per protegir el Tribunal Especial i li va demanar que es retirés el 7 de març de 2011. L'UNMIL tampoc podria evacuar els funcionaris del Tribunal Especial en cas d'emergència. El Consell esperava la seguretat de la seguretat local, mentre que l'Oficina de les Nacions Unides per a la Consolidació de la Pau de Sierra Leone (UNIPSIL) va rebre instruccions per incloure a funcionaris del Tribunal Especial dins dels seus procediments d'evacuació.

## Referències

* ↑ «Security Council withdraws Liberia mission's support contingent, hands over Special Court security to Sierra Leone police». United Nations, 03-03-2011.
* ↑ Xinhua «UN Withdraws Security Guards from Special Court for Sierra Leone». China Radio International, 04-03-2011. Arxivat 6 de març 2019 a Wayback Machine. «Còpia arxivada». Arxivat de l'original el 2019-03-06. [Consulta: 17 febrer 2018].
* ↑ «UN transfers security for Sierra Leone war crimes court to local authorities». United Nations News Centre, 03-03-2011.

## Vegeu també

* Llista de resolucions del Consell de Seguretat de les Nacions Unides 1901 a la 2000 (2009 - 2011)
* Segona Guerra Civil liberiana
* Guerra Civil de Sierra Leone

## Enllaços externs

* «Text de la Resolució» (pdf). Nacions Unides.
# SENAF

El Sistema Electrònic de Negociació d'Actius Financers (SENAF) és la plataforma de negociació de Lletres, Bons i Obligacions de Deute Públic espanyola. El sistema va començar a operar al juny de 1999. El 2001 es va integrar, al costat de MEFF i AIAF, en MEFF AIAF SENAF Holding de Mercados Financieros, S.A. per a beneficiar-se de sinergies entre els diferents mercats i optimitzar mitjans. Aquest grup està al seu torn integrat en el holding Bolsas y Mercados Españoles.

## Referències

* ↑ «SENAF» (en castellà). BMERF. [Consulta: 23 juliol 2022].
* ↑ «Senaf: qué es - Diccionario de Economía - elEconomista.es» (en castellà). El Economista. [Consulta: 23 juliol 2022].
* ↑ García-Vaquero, Víctor «El proceso de integración de los mercados de valores». BOLETÍN ECONÓMICO, 01-10-2007, pàg. 103-112.
# El tren de la bruja

El tren de la bruja és un curtmetratge de terror dirigit per Koldo Serra el 2003, coautor del guió amb Nacho Vigalondo, que va guanyar nombrosos premis i va rebre bones crítiques. Aquest curtmetratge no ha de ser confós amb l'atracció de fira.

## Argument

Un home s'ofereix com a conillet d'índies en un experiment que tracta d'analitzar la conducta humana en condicions de terror extrem. Haurà de romandre assegut en una cadira en una estada fosca si vol rebre una quantiosa suma de diners.

## Repartiment

* Manolo Solo
* Jon Ariño
* Héctor Alterio
* Nacho Marcos
* Santiago Guibert
* Fernando Calvo
* Elena Mendiola

## Premis

* Méliès de Oro (Millor Curtmetratge Europeu de Cinema Fantàstic, Amsterdam Fantastic Film Festival)
* Méliès de Plata (Millor Curtmetratge Europeu de Cinema Fantàstic, XXXVI Festival Internacional de Cinema Fantàstic de Catalunya)
* Millor Curtmetratge XXXVI Festival Internacional de Cinema Fantàstic de Catalunya)
* Millor curtmetratge (triat pel públic a TerrorMolins, 2004)
* Tercer premi (Certamen de Curts Aula 18 de San Martín del Rey Aurelio, 2004)
* Millor curtmetratge Fantàstic Espanyol (Setmana de Cinema Fantàstic i de Terror de Sant Sebastià, 2004)
* Millor curtmetratge de gènere negre (Festival internacional de cinema negre de Manresa, 2004)

## Referències

* ↑ "El cortometraje es un género en sí mismo", El País, 25 de maig de 2004
* ↑ El tren de la bruja, espinof.com,
* ↑ "Zatoichì" recibe el premio a la mejor película en el Festival Internacional de Cine de Sitges, La Vanguardia, 6 de desembre de 2003
* ↑ El Festival de Cinema de Terror de Molins de Rei, que comença avui, homenatjarà el cineasta Jesús Franco, vilaweb, 10 de desembre de 2004
* ↑ Siete «cortas» historias de lujo, Diario de León, 25 d'octubre de 2004

## Enllaços externs

* El tren de la bruja a YouTube
# La Vecilla

La Vecilla és un municipi de la província de Lleó a la comunitat autònoma de Castella i Lleó. Forma part de la comarca de la Montaña Oriental.

## Demografia

Evolució demogràfica :
| 1991 | 1996 | 2001 | 2004 |
| 502 | 484 | 448 | 421 |
# Stanislav Petrov

Stanislav Yevgrafovich Petrov (rus: Станисла́в Евгра́фович Петро́в; 7 de setembre de 1939 – 19 de maig de 2017) va ser un tinent coronel de la Força Aèria Soviètica, més conegut com "l'home que tot sol va salvar el món d'una guerra nuclear" pel seu paper en identificar una falsa alarma nuclear el 1983, que podria haver desencadenat una guerra nuclear.
El 26 de setembre de 1983, Petrov era l'oficial de servei al centre de comandament d'Oko, un sistema soviètic que alertava de míssils nuclears. Oko va avisar que s'havia llançat un míssil des dels Estats Units, seguit de cinc més. Petrov va considerar que era una falsa alarma, i s'ha considerat que la seva decisió va prevenir un possible atac nuclear de represàlia erroni contra els Estats Units i els seus aliats de l'OTAN, que podria haver portat a una guerra nuclear de gran escala entre la Unió Soviètica i els Estats Units d'Amèrica. Investigacions posteriors van confirmar que el sistema d'avisos soviètics no havia funcionat correctament.

## Referències

* ↑ «The Man Who Saved the World Finally Recognized». Association of World Citizens. Arxivat de l'original el 21 juliol 2011. [Consulta: 7 juny 2007].
* ↑ Long, Tony «The Man Who Saved the World by Doing ... Nothing». Wired, 26-09-2007 [Consulta: 1r desembre 2011].

## Enllaços externs

* L'home que va salvar el món (Documental emès a TV3 el 20-12-2022)
# Nikita Panassenko

Nikita Panassenko (en rus: Никита Панасенко) (Talgar, Província d'Almati, 18 de març de 1992) és un ciclista kazakh. Professional des del 2014, actualment a l'equip Astana City. Combina la carretera amb la pista.

## Palmarès en ruta

* 2012
** 1r al CFI International-Delhi
* 2015
** Vencedor d'una etapa a la Volta a Bulgària

## Palmarès en pista
### Resultats a la Copa del Món

* 2017-2018
** 1r a Pruszków, en Puntuació
** 1r a Manchester, en Scratch

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Teràpia hormonal

«Teràpia hormonal» té aquests significats:
* Teràpia hormonal de reassignació de sexe, per a persones que desitgen completar la seva transició de gènere
* Teràpia hormonal oncològica, per al tractament del càncer
* Teràpia hormonal substitutiva, per al tractament de la menopausa
# El Gai (Moià)

El Gai és una masia situada en el terme municipal de Moià, a la comarca catalana del Moianès. Està situada a prop i a llevant de Moià, al sud de la carretera N-141c, a la dreta del torrent del Gai, davant i a ponent del Molí Vell de Perers.
# La Vedrenya

La Vedrenya és un llogaret del terme municipal d'Artesa de Segre, a la comarca la Noguera. El 2019 tenia 10 habitants. Situat pròxim a Montmagastre, pertanyia a l'antic municipi d'Anya.
Hi destaca l'església romànica de la Mare de Déu de la Vedrenya, esmentada des del 1035.

## Referències

* ↑ «La Vedrenya». Gran Enciclopèdia Catalana. Barcelona: Grup Enciclopèdia Catalana.
* ↑ «250349 Artesa de Segre». Idescat. [Consulta: 26 juliol 2020].
* ↑ «La Vedrenya». artesadesegre.cat. [Consulta: 26 juliol 2020].
* ↑ «La Vedrenya». Gran Enciclopèdia Catalana. Barcelona: Grup Enciclopèdia Catalana.
# Sirenevka

Sirenevka (en rus: Сиреневка) és un poble (un possiólok) del krai de Primórie, a l'Extrem Orient de Rússia, que en el cens del 2010 tenia 100 habitants.

## Referències

* ↑ Sirenevka, Russia Page Plantilla:Ref-en
# Robinson Crusoe (pel·lícula)

* Aquest article tracta sobre la pel·lícula de Luis Buñuel. Vegeu-ne altres significats a «Robinson Crusoe (desambiguació)».
Robinson Crusoe és una pel·lícula mexicana dirigida per Luis Buñuel, i estrenada el 1954.

## Argument

Després d'un naufragi, Robinson Crusoe arriba a una illa deserta i descobreix que és l'únic supervivent. Allà passa diversos anys vivint diverses aventures. A poc a poc anirà descobrint que en realitat no viu sol a l'illa, sinó que hi ha nadius que realitzen sacrificis, arribant-hi amb precàries embarcacions. Robinson haurà d'enfrontar-s'hi per salvar un jove que serà sacrificat, i al qual prendrà el seu servei, i li donarà el nom de Divendres.
Robinson Crusoe és l'obra més famosa de Daniel Defoe, publicada el 1719 i considerada la primera novel·la anglesa. És una autobiografia fictícia del protagonista, un nàufrag anglès, que passa 27 anys en una remota illa tropical. La història va tenir com a inspiració un fet real ocorregut a Alexander Selkirk. El títol complet és "La vida i les increïbles aventures de Robinson Crusoe, mariner de York", qui després de ser l'únic supervivent d'un vaixell mercant, nàufrag 27 anys completament sol en una illa deshabitada a prop a la desembocadura del riu Orinoco d'Amèrica, fou posteriorment alliberat insòlitament per pirates; escrit per ell mateix.

## Repartiment

* Dan O'Herlihy: Robinson Crusoe
* Jaime Fernández: Divendres
* Felipe de Alba: Capità Oberzo
* Chel López: Bosun
* José Chávez: Pirata

## Premis i nominacions
### Nominacions

* 1955: Oscar al millor actor per Dan O'Herlihy
* 1955: BAFTA a la millor pel·lícula